Boek: E-posse uit Thailand - Maroela Media
Boek: E-posse uit Thailand
Mauré van Wijk
Na etlike traumatiese gebeure wat in die skrywer se lewe ingegryp het, het sy afstand nodig gehad. Wat aanvanklik vir 'n 'jong', Afrikaanssprekende middeljarige vrou net 'n avontuur moes wees, het 'n lewensreis in die Verre Vreemde geword.
Sy het midde-in die vloede daar aangekom en het die eerste week 'n onderwys-seminaar bygewoon, waarna sy, as gevolg van die oorstromings, vir twee maande moes 'rondhang' voordat sy kon begin skoolhou.
Sy het in Bangkok en Hua Hin gebly, in Villages in die Noord-Ooste van Thailand skoolgehou, Summer Camps buite Pattaya gedoen, 'n draai by 'n kindergarten skool in Chonburi gemaak en op 'n koraal-eiland gaan uitspan. Sy het ook op 'visa-runs' Laos toe gegaan.
Om haar avontuur – wat letterlik en figuurlik ver buite haar gemaksone was – in die boek vas te pen, moes sy deur middel van haar e-posse terugggaan op haar Thailand-spoor.
"My baie laat 'gap'-jaar het my nederig gelaat en opnuut bewus gemaak het dat alle mense respek en waardigheid verdien, dat ek nie voorregte as vanselfsprekend moet aanvaar nie, dat ouderdom relatief is, dit nooit te laat is om jou drome uit te leef nie, dat 'n mens elke dag moet lééf en deur God tot alles in staat is," sê Mauré.
Uitgewer: [email protected]
nuwe vrystelling Thailand
Nou toe nou!!! Sawadee kap!
Toe ek die stuk lees het ek gebokspring van vreugde en toe die knop in my keel probeer afsluk. Duisende herinneringe het deur my gedagtes geflits en nek weet vannag gaan dit my wakker hou. So oneindig baie om te onthou.
Ons was ook vir twee "gap" jare in Thailand waar ek skoolgehou het en ons betrokke was by kerkplanting onder leiding van Koreaanse sendelinge op die dorp Kanthararom in die Isaangebied, digby Laos en Kambodja. Dit was 'n onbeskryflike belewenis en 'n stukkie hemel op aarde.
Ek het presies dieselfde gedoen as Maure en vriende dwarsoor die wereld wag vir daai boek! My rekenaar is volgepak met my maandelikse storiebrieweMiskien sal dit vanjaar se kersgeskenk aan hulle wees.
Ek sal bitter graag met Maure in verbinding wil tree want ons het saam jare se vreugdevolle onthou om uit te pak. Kap kun Kap!